****

***Crna Gora***

***Ministarstvo poljoprivrede i ruralnog razvoja***

**Broj:**

**Podgorica**, 25.03.2014. godine

**Skupština Crne Gore**

**Predmet: Odgovor na poslaničko pitanje gospodina Almera Kalača**

Poslanik Almer Kalač, u pisanoj formi, postavio je pitanje na koje traži odgovor, u pisanoj formi, od strane Ministra poljoprivrede i ruralnog razvoja za sjednicu Skupštine zakazanu za 27.03.2014. godine.

**Poslaničko pitanje**

*Kako su šume opšte kolektivno dobro kojim gazduje država, koja na transparentan način, putem tendera za dodjelu koncesija, daje koncesionarima na korišćenje šume, interesuje nas koliko koncesija, odnosno, bruto drvne mase je dodijeljeno u poslednje 3 godine? Koliku je finasisku korist od toga imala država, a koliku opšptine na čijoj se teritoriji te šume nalaze?*

Na postavljeno pitanje dajem sljedeći:

**O D G O V O R**

Količina planirane drvne mase za korišćenje u protekle tri godine iznosi 1.251.451 m3. Od toga, realizovano je 773.514 m3 ili 62%.

*Tabela 1. Pregled planiranih i realizovanih drvnih masa i stepena naplaćenosti (2011-2013)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Godina** | **Planirano** | **Realizovano** | **%** | **Zaduženo** | **Plaćeno** | **%** | **Potraživanje** |
| 2011 | 271.134 | 179.480 | 66% | 3.366.670 | 4.742.297 | 141% | +1.375.627 |
| 2012 | 466.992 | 289.037 | 62& | 5.304.973 | 3.089.000 | 58% | -2.215.973 |
| 2013 | 513.325 | 304.997 | 59% | 6.265.610 | 3.571.654 | 57% | -2.693.956 |
| **Ukupno** | **1.251.451** | **773.514** |  | **14.937.253** | **11.402.951** |  | **-3.534.302** |

Dakle za prethodni koncesioni period, po osnovu naknada za korišćenje šuma, naplaćeno je 11.402.951€. Od ovog iznosa prihodi lokalnih samouprava-opština iznosili su 70%, odnosno ukupno 7.982.066€, a prihod budžeta države 30% ili 3.820.885€.

*Tabela 2. Planirani obim korišćenja drvnih masa i stepen naplate u PJ Rožaje (2011-2013)*

|  |  |  |  |  |  |  |
| --- | --- | --- | --- | --- | --- | --- |
| **Godina** | **Planirano** | **Realizovano** | **%** | **Zaduženo** | **Plaćeno** | **%** |
| 2011 | 42.278 | 7.834 | 19% | 801.172 | 702.084 | 88% |
| 2012 | 55,632 | 44.405 | 80% | 992.638 | 1.103.638 | 111% |
| 2013 | 76.161 | 82,322 | 108& | 1.167.173 | 1.127.142 | 97% |
| **Ukupno** | 153.683 | 114.780 | 75% |  |  |  |

Prema podacima Trezora, na račun Opštine Rožaje po osnovu pripadajućeg dijela (70% koncesione naknade) uplaćeno je u 2013. godini 713.396€.

Potraživanja na dan 31.12.2013. godine iznose 137.165€.

Ministarstvo poljoprivrede i ruralnog razvoja vodi aktivnosti na unaprjeđenju evidencije prometa drvnih sortimenata, kao i na predlaganju mjera podsticaja u drvnoj industriji koje bi imale za cilj destimulisanje izvoza i veći stepen finalne obrade drvnih proizvoda, što bi dovelo do povećanja novih radnih mjesta.

Uprava za šume nije u potpunosti pratila realizaciju koncesionih ugovora, niti je preduzela adekva-tne mjere u slučajevima u kojima se drvna masa nije prerađivala u kapacitetima koncesionara, iako je to bila obavezna ugovorna klauzula.

Takođe, izmještanjem šumarske inspekcije iz ovog Ministarstva onemogućena je adekvatna kontrola prometa drnih sortimenata, a time i uticaji na smanjenje izvoza oble građe.

U narednom periodu, nastojaćemo da pojačamo kontrolu realizacije koncesionih ugovora, i u slučajevima gdje se ne poštuju ugovorene obaveze, pokretaće se postupci raskida ugovora.

Zahvaljujem se na Vašoj podršci i razumijevanju.

**M I N I S T A R**

**Prof. dr Petar Ivanović**